شەفەق نیوز/ هەرێم ئاغا ئەندام دەسەی ئەمن و وەرگری لە پەرلەمان عراق، ئمڕوو جومعە، ئاشکراکرد لە دانوستان پێشکەفتگ ناوبەین وەزارەت وەرگری و پێشمەرگە ئەرا بڕیارداین لە میکانزم بەشداربوین هێزەیل کوردی لە پاراستن ئاسایش ناوچە دابڕیایەگان.هه‌رێم ئاغا ئەرا ئاژانس شەفەق نیوز وت: هەردوگ وەزارەت وەرگری و پێشمەرگە توێژینەوەی پەسەنکریایەگان کەن لە بەشداربوین پێشمەرگە لە ناوچە دابڕیایەگان، و نەیهشتن بۆشایی ئەمنی وەدەس ئەندامەیل داعش، و دووپاتکرد ک نەبایەس هیچ شوونیگ لە عراق وەدەس داعش بوود، و خوەمان هەزاران کەرت لە هێزەیل فیدڕاڵی و حەشد شه‌عبی و پێشمەرگە دیریمن.دیاریکرد ک دانووستانەگان جەخت خەنە بان ئارامکردن زیاتر لە ٥٠٠ کێلومەتر لە دەورگرد دیالە تا سنور ناحیەی رەبیعە لە نەینەوا، ک وە بۆشایی ئەمنی دانریەێد، و سەرچەوەی هەڕەشە و شوونەیل دزەکردن وەرەو پارێزگای دیالە وکەرکوک و سەڵاحەدینه‌، و راگەیان لە دروسکردن دەسەیلیگ ئەرا وەشکین ئەو ناوچەیلە و بردن ریکار وپلانەیل پێوست ئەرا گردین و ماڵینی.دیاری کرد ک کۆبەنەوەیل ناوبەین وه‌زاره‌ت وەرگری و پێشمەرگە وەردەوامە ئەرا رێککەفتن لەبان میکانزم ئارامکردن ناوچە ئەمنیە ئاڵوزەگان ، لە ری دامەزرانن خاڵەیل وشکنین هاوبەش ناونی هێزە ئەمنیەگان و پێشمەرگە و حەشد، یا هێزەیل هاوبەش ئەرک ماڵین ئەو ناوچەیلە هەڵگرێد.ئاماژەیە ک هێزەیل پێشمەرگە و ئاسایش لە ناوچە دابڕیایەگان کیشانەو دویای هەڵمەتیگ سەربازی لەلایەن هێزە عراقیەگان وەپشتگیری حەشد شەعبی لە ناوڕاس مانگ تەشرین یەکەم ساڵ ٢٠١٧ لە پشت ریفڕاندۆم سەروەخوەیی ک هەرێم کوردستان ئەنجامی دا لە ٢٥ ئەیلول لە خود ساڵەگە.لە شوون ئه‌و کیشانەوە، ریخریاگ داعش پەلامارەیلی خەسەوکرد لە روبەرە ئەمنیە خاڵیه‌گان ناوبەین پارێزگایل دیالە وکەرکوک ونەینەوا، لە وەکارهاوردن ئەو شوونەیلە ک پێشمەرگە پڕیانەو کردوید.
